Både naboer og politi stod for skud, da en frederikshavner torsdag kastede om sig med trusler.

Torsdag eftermiddag udviklede sig dramatisk i Frederikshavn. En endnu ukendt strid mellem naboer tog nemlig fart, og det endte med politiets indblanding. Anklager ved Nordjyllands Politi Thomas Klingenberg fortæller, at en strid mellem naboer førte til, at en 59-årig mand truede med at hente et skydevåben og skyde naboerne. På grund af ovenstående trusler vælger naboerne at tilkalde politiet. Da en patrulje ankommer til stedet, bliver de også mødt af trusler. Politiet valgte derfor at anholde den 59-årige mand. Manden bliver fredag klokken 12.00 fremstillet i grundlovsforhør ved retten i Hjørring.